**Martfű Város Polgármesterétől**

**ELŐTERJESZTÉS**

az Európai Mobilitási Hét programjához való csatlakozásra

Tisztelt Képviselő- testület!

2013.szeptember 16-22. között tizenkettedik alkalommal kerül megrendezésre az Európai Mobilitási Hét, a fenntartható és környezetbarát városi közlekedést népszerűsítő programsorozat. Az Európai Unió által meghirdetett Levegő Évével összhangban megvalósuló rendezvény ezévi jelmondata: *„Tiszta levegő-Mozdulj érte!”* Európa legnagyobb közlekedési- környezetvédelmi kampányának célja, hogy az önkormányzatokat fenntartható közlekedési intézkedések bevezetésére ösztönözze, polgáraik a gépkocsi használat helyett más közlekedési módokat, a kerékpározást, gyaloglást, közösségi közlekedést részesítsék előnyben.

2012-ben112 település csatlakozott a kezdeményezéshez.

A Nemzeti Fejlesztési Minisztérium a rendezvény koordinátoraként ebben az évben is arra törekszik, hogy minél több állampolgárhoz eljusson az eseménysorozat üzenete és ebben számít a az önkormányzatok közreműködésére.

Önkormányzatunknak az Európai Mobilitási Hét szellemiségének elfogadásával, Kartájának aláírásával lehetősége van a programban való részvételre, melyet ebben az évben az alábbiak szerint hirdettek meg:

🞏 Egyhetes rendezvénysorozatot szervezünk a 2013. év „**Tiszta levegő-Mozdulj érte!**” központi jelmondatának szellemiségében.

🞏 Legalább egy új állandó intézkedést hozunk, amely előnyben részesíti a környezetbarát közlekedési módokat a személygépkocsi használatával szemben.

⮚ Ahol lehetséges, ezen intézkedések közül legalább egy biztosítja a közforgalmú területen a gyalogos, kerékpáros vagy a közösségi közlekedés térnyerését ( pl. útlezárás járdaszélesítés, új kerékpár- vagy autóbusz-sáv kialakítása, új forgalomcsökkentő intézkedés, sebességcsökkentő korlátozás stb).

🞏 A „**Tiszta levegő-Mozdulj érte!**” rendezvény keretében egy teljes napra kialakítunk egy vagy több közterületet, kizárólag a gyalogos, a kerékpáros és közösségi közlekedés számára ( a lezárás javasolt időtartama: a reggeli munkakezdés előtt egy órával kezdődik és a munkaidő vége után egy órával fejeződik be).

⮚ Az **AUTÓMENTES NAP** lehetőleg 2013. szeptember 22-én kerül megrendezésre.

Tisztelt Képviselő- testület!

Javaslom önkormányzatunk csatlakozzon a kezdeményezéshez és 2013. szeptember 22-én egy autómentes nap megszervezésével járuljon hozzá az Európai Mobilitási Hét rendezvénysorozatának sikerességéhez.

Javaslom továbbá, hogy az **AUTÓMENTES NAP** megszervezésével Szekeres Mónika Gizella képviselő asszonyt bízzuk meg.

Előterjesztésemhez mellékelem az Európai Mobilitási Hét 2013. évi kartáját, valamint a A Nemzeti Fejlesztési Minisztérium levelét.

Kérem a Képviselő- testületet előterjesztésem megtárgyalására és az alábbi határozati javaslat elfogadására.

Határozati javaslat:

Martfű Város Önkormányzat Képviselő-testülete

……./2013. (…….) Ö. határozata

Az Európai Mobilitási Hét programjához való csatlakozáshoz.

Martfű Város Önkormányzata Képviselő-testülete megtárgyalta Az Európai Mobilitási Hét programjához való csatlakozásra szóló előterjesztést és az alábbiak szerint döntött.

Martfű Város Önkormányzata Képviselő-testülete csatlakozik az Európai Mobilitási Hét programjához , 2013. szeptember 22 -én egy autómentes nap megszervezésével.

A Képviselő- testület az **AUTÓMENTES NAP** megszervezésével Szekeres Mónika Gizella képviselő asszonyt bízza meg.

A Képviselő- testület felhatalmazza a polgármestert az Európai Mobilitási Hét 2013. évi kartájának aláírására.

Erről értesülnek:

1. Jász-Nagykun-Szolnok Megyei Kormányhivatal

2. Nemzeti fejlesztési Minisztérium Gépjármű- közlekedési és Vasúti főosztálya

1440 Budapest, pf. 1.

3. Valamennyi képviselő helyben

4. Polgármesteri Hivatal Városfejlesztési és üzemeltetési iroda

Martfű, 2013. június 16.

Dr. Kiss Edit

polgármester

Készítette: Baloghné Juhász Erzsébet

Városfejlesztési és üzemeltetési iroda vezető

Látta: Szász Éva jegyző